******

**Effektiv og kompakt: ti nye strømforsyninger med basisfunktionaliteter**

UNO Power strømforsyninger, som nu fås i 15 forskellige moduler, tilbyder udgangsspændinger fra 5 til 48 V DC. Deres høje effekttæthed og kompakte huse taler for sig selv, og de kan håndtere belastninger på op til 100 W pålideligt. Sammenlignet med andre kommercielle produkter har UNO Power et væsentligt reduceret energiforbrug med et lavt tomgangstab på under 0,3 W og en effektivitet optimeret til over 90 %.

De tre huse med dimensioner på 22,5 / 35 / 55 x 90 x 84 mm (bredde x højde x dybde), som hver har en effekttæthed på 240 W/dm3, sparer plads i styretavlen. Strømforsyningerne har udgangsspændinger på 5, 12, 15, 24 og 48 V DC og fås i 25, 30, 40, 55, 60, 90 og 100 W versioner.

Men det som strømforsyningerne virkelig tilbyder, er energieffektivitet. Takket være et lavt tomgangstab på mindre end 0,3 W og optimeret effektivitetsrater, er disse strømforsyninger meget økonomiske sammenlignet med kommercielle produkter. Med en effektivitet op til 90 % af den nominelle belastning konverteres kun en lille del af den elektriske energi til uønsket varme.

Programmet er UL-godkendt og har et bredt indgangsområde, som er et afgørende krav for global anvendelse. UNO Power kan håndtere indgangsspændinger fra 85 til 264 V AC, som betyder pålidelig drift selv i tilfælde af spændingsfald i forsyningsnettet. Hvis indgangsspændingerne rækker fra 264 til 575 V AC, anbefaler vi at anvende en 2 AC enhed, som tilbyder 24 V og 90 W. Phoenix Contact tilbyder to moduler, begge med 90 W udgangsspænding, som er egnede til applikationer, der kræver godkendelse i henhold til UL 1310/508 Listed Class 2. Med en udvidet buffertid på op til 140 ms under fuld belastning og MTBF (Mean Time Between Failure) på mere end 500.000 timer er disse strømforsyninger meget pålidelige i drift. Udendørs anvendelse er også mulig takket være et bredt temperaturområde fra -25 oC til +70 oC.

For yderligere information kontakt Product Manager Brian Lumby, blumby@phoenixcontact.dk eller ring til os på telefon 36 77 44 11.